EkBass/fiwiki-20250220-pages-articles huggingface dataset:
José Francisco Ulloa Rojas

José Francisco Ulloa Rojas (s. 1. lokakuuta 1940) on costaricalainen roomalaiskatolinen piispa. Hänet vihittiin papiksi San José de Costa Rican arkkihiippakuntaan 19. joulukuuta 1964 ja nimitettiin Limónin hiippakunnan johtoon 30. joulukuuta 1994. Piispaksi vihkiminen seurasi 22. helmikuuta 1995. Pääkonsekraattorina toimi Giacinto Berloco, jota avustivat Román Arrieta Villalobos ja Alfonso Coto Monge.Catholic-Hierarchy.org: Bishop José Francisco Ulloa Rojas Ulloa Rojas sai 24. toukokuuta 2005 nimityksen Cartagon piispaksi, jonka virkaan hänet asetettiin 16. heinäkuuta. Vaalituomioistuin tuomitsi Ulloa Rojasin vuonna 2010 tämän pyrittyä messun aikana vaikuttamaan uskovaisten äänestyskäyttäytymiseen.Costa Rica: Obispo condenado por pedir voto coherente con la fe == Lähteet == Luokka:Costaricalaiset papit Luokka:Katoliset piispat Luokka:Vuonna 1940 syntyneet Luokka:Elävät henkilöt
Yle Uutiset Suora linja

Yle Uutiset Suora linja tai Suora Linja oli Yle TV2:n esittämä ajankohtaisohjelma, jossa aiheet kerättiin ajankohtaisista nettikeskusteluista sekä sosiaalisen median kuten Facebookin, Twitterin ja Skypen kautta. Ohjelmaa esitettiin arki-iltaisin kello 19.20 ja sen kesto oli 10 minuuttia. Juontajina toimivat Niku Hooli, Riika Raitio ja Timo Keränen. Suoralla Linjalla oli syyskuussa 2013 keskimäärin 231 000 katsojaa viikossa. Ohjelman on tarkoitus loppua Ylen ajankohtaisjournalismin uudistuksen myötä syksyllä 2014, mutta se jatkuu eri muodoissa verkossa ja muiden ajankohtaisojelmien osana. == Lähteet == == Aiheesta muualla == * Suoran linjan etusivut Ylen nettisivuilla * Yle Uutiset Suora linja Facebookissa * Yle Uutiset Suora linja Twitterissä Luokka:Suomalaiset televisio-ohjelmat Luokka:Yle TV2:n ajankohtaisohjelmat
Matti Kuosku

Matti Kullervo Kuosku (4. maaliskuuta 1941 Pelkosenniemi, Suomi – 22. huhtikuuta 2012 Gävle) oli ruotsinsuomalainen maastohiihtäjä. Pelkosenniemellä, Suomessa syntynyt Kuosku alkoi kärsiä 1960-luvun puolivälissä tupakoinnin aiheuttamista hengitysvaikeuksista. Hän lopetti tupakoinnin ja korvasi sen juoksulla. Hän myös kilpaili kestävyysjuoksussa ja muun muassa voitti vuonna 1969 5 000 metrillä Lasse Virénin, joka voitti kolme vuotta myöhemmin samalla matkalla olympiakultaa.Matti Kuosko död efter en tids sjukdom längd.se Juoksusta Kuosku siirtyi maastohiihdon pariin, ja ruotsalaisten maajoukkuejohtajien myötävaikutuksesta hän sai Ruotsin kansalaisuuden. Ruotsia edustaen Kuosku osallistui Innsbruckin vuoden 1976 talviolympialaisiin, joissa hän kilpaili 50 kilometrillä sijoittuen 19:nneksi.Matti Kuosku Sports-Reference.com Vaasahiihdon Kuosku voitti vuosina 1974 ja 1976, Finlandia-hiihdon vuosina 1981–1982 ja Dolomitenlauf- hiihdon vuosina 1979 ja 1981. König-Ludwig-Lauf-hiihdon yhdeksi voittajaksi hänet julistettiin vuonna 1981 hänen oltuaan mukana viiden hiihtäjän kärkijoukossa jotka kuitenkin eksyivät reitiltä kilpailun aikana. Worldloppetin ylipitkien matkojen cupin hän voitti kausilla 1978–1979 ja 1979–1980 ja sijoittui kolmanneksi kaudella 1980–1981. Kuosku menehtyi sairasteltuaan jonkin aikaa 71 vuoden iässä 22. huhtikuuta 2012. == Lähteet == * Matti Kuosku Biography and Olympic Results Olympics at Sports-Reference.com === Viitteet === == Aiheesta muualla == * Matti Kuosku Ruotsin olympiakomitea Luokka:Ruotsalaiset maastohiihtäjät Luokka:Ruotsinsuomalaiset henkilöt Luokka:Vuonna 1941 syntyneet Luokka:Vuonna 2012 kuolleet
Red Dutton

Norman Alexander ”Mervyn” ”Red” Dutton (23. heinäkuuta 1898 – 15. maaliskuuta 1987) oli kanadalainen ammattilaisjääkiekkoilija, joka loi uran myös kykyjenetsijänä ja kiekkoilun johtotehtävissä. Hän edusti pelaajana Calgary Tigersia Western Canada Hockey Leaguessa (WCHL) sekä Montreal Maroonsia ja New York Americansia National Hockey Leaguessa (NHL). Fyysisenä puolustajana tunnettu Dutton voitti usein seuransa jäähykuninkuuden. Hän saavutti WCHL- mestaruuden 1924 Tigersissa ja tuli valituksi kahdesti WCHL All-Star -tähdistöön. Hänet valittiin Hockey Hall of Fameen 1958. Luokka:Vuonna 1898 syntyneet Luokka:Vuonna 1987 kuolleet Luokka:Hockey Hall of Fame Luokka:Kanadalaiset jääkiekkoilijat
Bruce Stuart

Bruce Stuart (30. marraskuuta 1881 – 28. lokakuuta 1961) oli kanadalainen, niin amatöörinä kuin ammattilaisenakin pelannut jääkiekkoilija. Hyökkääjän paikalla pelannut Stuart edusti Quebec Bulldogsia, Ottawa Senatorsia ja Montreal Wanderersia vuosien 1899 ja 1911 välillä. Stuartia on pidetty varhaisena voimahyökkääjänä, joka kykeni yhdistämään fyysisen pelin maalintekotaitoon. Hänet valittiin Hockey Hall of Fameen 1961. Luokka:Vuonna 1881 syntyneet Luokka:Vuonna 1961 kuolleet Luokka:Hockey Hall of Fame Luokka:Kanadalaiset jääkiekkoilijat
Kamzíkin televisiotorni

Kamzíkin televisiotorni () on 194 metriä korkea televisiotorni, joka sijaitsee Slovakian pääkaupungissa Bratislavassa Kamzíkin kukkulan päällä. Vuonna 1975 valmistunut Kamzíkin televisiotorni korvasi aikaisemman sen paikalla olleen televisiotornin. Uuden televisiotornin yhteyteen rakennettiin näköalatasanne ja VEŽA-niminen ravintola, jonka toiminta lopetettiin vuonna 2010. Vuonna 2011 avattiin uusi ravintola nimellä Altitude. Ravintola sijaitsee 70 metrin korkeudella. Kamzíkin televisiotorni on Bratislavan kaupungin korkein rakennus. Luokka:Bratislavan rakennukset ja rakennelmat Luokka:Televisiotornit
Eckerön postilaituri

Eckerön postilaituri on Victor Westerholmin öljyvärimaalaus vuodelta 1885. Maalaus on mitoiltaan 99,5 × 145,5 senttimetriä ja se kuuluu Hämeenlinnan taidemuseon kokoelmiin. Maalauksen näkymä on Eckerön posti- ja tullitalon edustalta. Joukko ihmisiä odottaa jo näkyvissä olevaa laivaa. Victor Westerholm maalasi useita maalauksia saman teeman ympäriltä. Vuoden 1883 teos Eckerö postbrygga julkaistiin postimerkkinä vuonna 2010. Maalauksessa kaiteella istuu nuori eckeröläinen mies päässään Westerholmin sininen tupsubaretti. Etualalla on ylioppilas Ernst Enqvist. Taustalla nähdään vielä harmaapartainen vanha mies.Ålands postens frimärken 2/2009, s. 19. Viitattu 19.5.2012. ==Lähteet== Luokka:Victor Westerholmin maalaukset Luokka:Eckerö
Marc Silk

Marc Silk (s. 1972) on yhdysvaltalainen näyttelijä. Hänet tunnetaan muun muassa ääniroolista piirroselokuvassa Johnny Bravo. ==Aiheesta muualla== * Luokka:Yhdysvaltalaiset koomikot Luokka:Yhdysvaltalaiset näyttelijät Luokka:Elävät henkilöt Luokka:Vuonna 1972 syntyneet
Carlos Knight

Carlos Knight (s. 1993) on yhdysvaltalainen näyttelijä. Hänet tunnetaan muun muassa ääniroolista piirroselokuvassa Fred. ==Aiheesta muualla== * Luokka:Yhdysvaltalaiset koomikot Luokka:Yhdysvaltalaiset näyttelijät Luokka:Elävät henkilöt Luokka:Vuonna 1993 syntyneet
Poljakov

Poljakov on muun muassa seuraavien henkilöiden sukunimi: * Andrei Poljakov (s. 1968), ukrainalais-venäläinen runoilija * Grigori Poljakov (1876–1939), venäläinen lintutieteilijä ja keräilijä * Igor Poljakov (1912–2008), neuvostoliittolainen soutaja * Jevgenija Poljakova (s. 1983), venäläinen pikajuoksija * Sergei Poljakov (s. 1968), venäläinen pistooliampuja * Valeri Poljakov (1942–2022), venäläinen kosmonautti * Vladislav Poljakov (s. 1983), kazakstanilainen rintauimari. Poliakoff-nimisiä henkilöitä: * Stephen Poliakoff (s. 1952), englantilainen näytelmäkirjailija, käsikirjoittaja ja elokuvaohjaaja.
Maasalo

Maasalo on suomalainen sukunimi, joka on muun muassa seuraavilla henkilöillä: * Anssi Maasalo, Egotrippi-yhtyeen basisti * Antti Maasalo (s. 1940), kuvanveistäjä * Armas Maasalo (1885–1960), säveltäjä ja urkuri * Kai Maasalo (1922–2000), musiikkitieteilijä ja -toimittaja * Paulus Maasalo (s. 1978), kirjailija * Taneli Maasalo (s. 1988), jääkiekkoilija ja myyntipäällikkö.
Jalkapallokirja

Jalkapallokirja on vuodesta 1933 lähtien ilmestynyt Suomen Palloliiton julkaisema tilasto- ja vuosikirja. Kirjan painosmäärä on ollut 2 500 kappaletta (2008) ja sen vastaavana toimittajana on toiminut 1998 lähtien Heidi Soininen. Monina vuosina apuna on ollut Jussi Eskola. Vuosittain ilmestyvä noin 500-sivuinen Jalkapallokirja sisältää edellisen kauden tulokset ja tilastot Suomen kansallisista jalkapallosarjoista. Kansainvälisestä jalkapallosta mukana ovat kaikki arvoturnaukset sekä kansainväliset seurajoukkueiden turnaukset. Kirja ei sisällä ulkomaisia kansallisia sarjoja. Suomesta mukana ovat miesten, naisten ja junioreiden sarjat. Kirjassa on myös tulevan kauden sarjaohjelmat. Lisäksi kirja sisältää vanhoja tilastoja, muun muassa Suomen maaottelut sekä maajoukkuepelaajat eri ikäluokissa. Jalkapallokirjassa on myös päivästä päivään -tyyppinen katsaus edellisen vuoden tärkeimpiin jalkapallouutisiin Suomesta ja ulkomailta. Ensimmäisen, vuonna 1933 ilmestyneen Jalkapallokirjan kokosi tunnettu urheilutoimittaja Hugo Valpas. Hän julkaisi Vaasassa ilmestynyttä kirjaa aina vuoteen 1945 saakka. Vuosina 1936–1939 kirja ilmestyi nimellä Pallokirja. Vuonna 1946 päätoimittajaksi tuli John Gustafsson ja kirjaa alkoi kustantamaan Suomen Palloliitto. Vuosina 1976–2000 Jalkapallokirjan päätoimittajana oli SPL:n tiedotuspäällikkönä pitkään työskennellyt Esko S. Lahtinen. Jalkapallokirjan lisäksi Suomessa julkaistaan myös muiden palloilulajien vuosikirjoja. Jääpallokirjaa on julkaistu vuodesta 1947 lähtien ja Jääkiekkokirjaa vuodesta 1961. Pentti Salmen toimittama Koripallokirja ilmestyi vuosina 1970–2010.Finbandy == Lähteet == *Jukka Joutsi:Suomalaisen jalkapalloilun yleisjuttuja menneiltä vuosilta *Suomen kansallisbibliografia Fennica ===Viitteet=== Luokka:Suomalaiset tietokirjat Luokka:Kirjat urheilusta Luokka:Jalkapallokulttuuri Luokka:Suomen jalkapallo
Bourne

Bourne voi tarkoittaa: == Paikkoja == *Bourne, kauppala Englannissa *Bourne, kaupunki Yhdysvalloissa *Bourne, joki Englannin Berkshiressä *Bourne, joki Englannin Dorsetissa *Bourne, joki Englannin Surreyssa *Bourne, toinen joki Englannin Surreyssa *Bourne, joki Englannin Kentissä *Bourne, joki Englannin Wiltshiressä == Henkilöitä == * Bob Bourne (s. 1954), kanadalainen jääkiekkoilija * Evan Bourne (s. 1983), yhdysvaltalainen showpainija * Holly Bourne (s. 1986), englantilainen kirjailija * James Bourne (s. 1983), brittiläinen laulaja ja kitaristi * Matthew Bourne (s. 1960), englantilainen nykytanssin ja tanssiteatterin koreografi * Possum Bourne (1956–2003), uusiseelantilainen ralliautoilija * Shae-Lynn Bourne (s. 1976), kanadalainen taitoluistelija * Stephen R. Bourne (s. 1944), brittiläinen tietotekniikan kehittäjä * Jason Bourne, kuvitteellinen CIA:n salamurhaaja == Muuta == * Bourne shell, komentotulkki
IQuick Valencia

IQuick Valencia on espanjalainen pikkuformulatalli. Talli perustettiin vuonna 1999. Talli on kilpaillut Eurocup Formula Renault-sarjassa vuosina 2008-09 ja Formula Renault WEC-sarjassa vuonna 2009. Tallin päämaja sijaitsee Valenciassa ja talli järjestää ajokoulutusta nuorille kuljettajille. ==Aiheesta muualla== *http://www.iquickvalencia.com/Doc%20adjunto/i%20Quick%20Eng.pdf Luokka:Espanjalaiset autourheilutallit
Avon

Avon voi tarkoittaa: ==Asutuksia== *Avon, Ontario, Kanada *Avon, Seine-et- Marne, Ranska *Avon, Deux-Sèvres, Ranska *Avon, Alabama, Yhdysvallat *Avon, Colorado, Yhdysvallat *Avon, Connecticut, Yhdysvallat *Avon, Etelä-Dakota, Yhdysvallat *Avon, Illinois, Yhdysvallat *Avon, Indiana, Yhdysvallat *Avon, Maine, Yhdysvallat *Avon, Massachusetts, Yhdysvallat *Avon, Minnesota, Yhdysvallat *Avon, New York, Yhdysvallat *Avon, Ohio, Yhdysvallat *Avon, Pennsylvania, Yhdysvallat *Avon, Utah, Yhdysvallat *Avon, Wisconsin, Yhdysvallat ==Jokia== *Avon, Uusi Etelä-Wales, Australia *Avon, Uusi Etelä- Wales, Australia *Avon, Victoria, Australia *Avon, Länsi-Australia *Avon, joki Hampshiressä, Englannissa *Avon, Bristolissa, Englannissa *Avon, Devonissa, Englannissa *Avon, Warwickshiressä, Englannissa *Avon, Ontariossa, Kanadassa *Avon, Nova Scotiassa, Kanadassa *Avon, Canterburyssa, Uudessa-Seelannissa *Avon, Marlborough’ssa, Uudessa-Seelannissa ==Muita== *Avon Products, kosmetiikka-alan yritys *Avon Rubber, rengasvalmistaja === Laivoja === * HMS Avon (1805), Cruizer-luokan 18-tykkinen prikisluuppi * HMS Avon (1837), 2-tykkinen puinen siipiratasalus * HMS Avon (1862), 2-tykkinen puinen siipiratastykkivene * HMS Avon (1867), 4-tykkinen Beacon-luokan tykkivene * HMS Avon (1896), Avon-luokan torpedovenehävittäjä * HMS Avon (K97), River- luokan fregatti
Päätie 2 (Ahvenanmaa)

Päätie 2 () on Ahvenanmaalla kulkeva tie, joka alkaa Maarianhaminasta ja päättyy Prästöön. Tien pituus on 31 kilometriä. == Nähtävyydet == Jomalassa tie sivuaa Jomalan kirkon sen läheltä, Finströmin pohjoispuolella juuri ennen Ödkarbyvikeniä sijaitsevan tunnelin päällä olevalla kalliolla oleva Uffe på berget -kahvila ja Kastelholman linna Kastelholman kylän eteläpuolella. == Katso myös == * Tienumerointi Ahvenanmaalla Ahvenanmaa Luokka:Maarianhaminan liikenne Luokka:Jomala Luokka:Finström Luokka:Ahvenanmaan tiet
Jörg Demus

Jörg Demus (2. joulukuuta 1928 St. Pölten – 16. huhtikuuta 2019Österreichischer Pianist Jörg Demus gestorben ) oli itävaltalainen pianisti ja säveltäjä. Demus opiskeli pianonsoittoa muun muassa Walter Giesekingin johdolla. Hän voitti vuonna 1956 Busoni-palkinnon. Pianistina monipuolinen Demus konsertoi Euroopassa, Yhdysvalloissa sekä Etelä-Amerikassa. Hän on myös soittanut paljon nelikätisesti Paul Badura-Skodan kanssa. Suomessa hän on pitänyt mestarikursseja Jyväskylän Kesän yhteydessä 1960-luvulla. == Lähteet == Luokka:Itävaltalaiset pianistit Luokka:Itävaltalaiset säveltäjät Luokka:Vuonna 1928 syntyneet Luokka:Vuonna 2019 kuolleet
Pierre Moscovici

Pierre Moscovici (s. 16. syyskuuta 1957 Pariisi) on ranskalainen poliitikko, valtiovarain- ja talousministeri Ayraultin hallituksessa 16. toukokuuta 2012 lähtien. Moscovici oli eurooppaministeri 1997-2002 Lionel Jospinin hallituksessa ja Euroopan parlamentin jäsen 1994-1997 ja 2004-2007. Moscovicin isä Serge Moscovici on romanianjuutalainen intellektuelli, sosiaalipsykologi ja vasemmistoaktiivi, joka pakeni Ranskaan 1947, ja äitinsä Ranskan kommunistipuolueessa toiminut psykoanalyytikko Marie Bromberg. Pierre Moscovici asui vuonna 1962 vuoden ajan Yhdysvaltain New Jerseyssä, jossa hänen isänsä opetti Princetonissa, sekä kesän 1968 Stanfordissa. Moscovici on taloustieteen sekä filosofian lisensiaatti (DEA). ENAan hän meni opiskelemaan 1981. Moscovici jätti Alain Krivinen johtaman Vallankumouksellisten kommunistien liiton 1984 ja liittyi sosialistisen puolueen jäseneksi. Lionel Jospinin hallituksen aikana vuonna 1988 hän oli hallituksen neuvonantajana koulutusasioissa. Vuonna 1990 hän sai viran kansallista taloussuunnitteluvirastosta. Vuonna 1991 hän julkaisi François Hollanden kanssa pamfletin L’Heure des choix, joka oli suunnattu ministeri Pierre Bérégovoyn talouspolitiikkaa vastaan. Moscovicista tuli 1990 sosialistipuolueen puoluesihteeri ja 1992 varainhoitaja. Hänet valittiin Europarlamenttiin 1994, mutta jätti tehtävän 1997 osallistuakseen kansalliskokouksen vaaliin. Hänet valittiin Doubsista ja hänestä tuli hallituksen eurooppaministeri. Edustajanpaikkansa hän menetti vuoden 2002 vaaleissa, mutta tuli valituksi uudelleen europarlamenttiin 2004, josta hän erosi jälleen 2007, ja siirtyi takaisin kansalliskokoukseen. Vuonna 2011 hän toimi François Hollanden presidentinvaalikampanjan kampanjapäällikkönä. ==Lähteet== * Emansipé. Portrait. Liberation.fr . Web Archive 2013. * M. Pierre Moscovici. Assembleenationale.fr . Web Archive 2016. === Viitteet === == Aiheesta muualla == * Luokka:Ranskan ministerit Luokka:Ranskan valtiovarainministerit Luokka:Ranskalaiset europarlamentaarikot Luokka:Vuonna 1957 syntyneet Luokka:Elävät henkilöt
Manuel Valls

Manuel Carlos Valls (s. 13. elokuuta 1962 Barcelona) on ranskalainen poliitikko. Hän toimi Ranskan pääministerinä 2014–2016. Valls erosi pääministerin tehtävästä joulukuussa 2016 asettuessaan sosialistien ehdokkaaksi vuoden 2017 presidentinvaalien esivaaleissa. Valls on ollut Ranskan kansalliskokouksen jäsen vuodesta 2002. Hän oli Évryn pormestari vuosina 2001–2012. Valls toimi sisäministerinä Jean-Marc Ayrault’n hallituksessa 16. toukokuuta 2012 lähtien. Hänet valittiin pääministeriksi Ayrault’n erottua tehtävästä. Vallsin isä oli katalonialainen taidemaalari ja äiti sveitsiläinen. Hänen enonsa oli kuuluisa sveitsiläinen arkkitehti Aurelio Galfetti. Perhe pakeni Ranskaan Francon diktatuuria. Valls puhuu ranskaa, espanjaa, katalaania ja italiaa. Hän sai Ranskan kansalaisuuden vuonna 1982. Sosialistipuolueeseen hän liittyi 17-vuotiaana vuonna 1980. Valls opiskeli historiaa Sorbonnen yliopistossa ja on tehnyt työuransa politiikassa. Hän on naimisissa palkitun viulistin Anne Gravoinin kanssa. == Toiseen hallitukseen == Vallsin ensimmäisen hallituksen talousministeri Arnaud Montebourg arvosteli hallituksen talouspolitiikkaa sisältäpäin liian tiukaksi. Valls pyysi hallituksensa eroa 25. elokuuta 2014. Presidentti François Hollande hyväksyi eronpyynnön ja pyysi tätä muodostamaan uuden hallituksen. == Lähteet == Luokka:Ranskan pääministerit Luokka:Vuonna 1962 syntyneet Luokka:Elävät henkilöt
Christiane Taubira

Christiane Taubira (s. 2. helmikuuta 1952, Cayenne, Ranskan Guayana) on ranskalainen poliitikko, joka oli oikeusministerinä Ayraultin hallituksessa 16. toukokuuta 2012 lähtien. Hän oli kansalliskokouksen jäsen 1993-2012 ja europarlamentin jäsen 1994-1999\. Taubira johtaa perustamaansa Walwari- puoluetta. Hän oli Parti radical de gauchen presidenttiehdokkaana vuoden 2002 vaaleissa. Ainakin kolmesta Ranskassa säädetystä laista on käytetty nimeä julkisuudessa nimeä la Loi Taubira (”Taubiran laki”): Näistä ensimmäinen oli laki orjakaupan ja orjuuden säätämisestä rikokseksi ihmisyyttä vastaan (2001-434 21.5.2001), jota Taubira oli säätämässä jo kansanedustajana olleessaan. Toinen Loi Taubira on laki samaa sukupuolta olevien parien avioliitosta (2013-404 17.6.2013), jonka Taubira toi parlamentille oikeusministerinä, ja kolmas on laki (2014-896 15.8.2014), joka poisti rikoksista minimituomiot ja toi mahdollisuuden eräänlaiseen ehdonalaisuuteen (« contrainte pénale »), jossa vapauden ehtona ovat esim. hoito, koulutukseen tai työhön hakeutuminen tai korvaukset uhrille. Luokka:Ranskalaiset poliitikot Luokka:Ranskalaiset europarlamentaarikot Luokka:Vuonna 1952 syntyneet Luokka:Elävät henkilöt
Vähäjärvi (Pirkkala)

Vähäjärvi on Pirkanmaalla Pirkkalassa sen keskustaajamassa, Suupan ja Naistenmatkan välissä, sijaitseva järvi, joka kuuluu Kokemäenjoen vesistössä Vanajaveden-Pyhäjärven alueen Pyhäjärven alueeseen. Vähäjärvi on osa Pyhäjärven lähialuetta. == Maantietoa == Järven pituus on 700 metriä, leveys 350 metriä ja sen pinta-ala on 11 hehtaaria. Järvi sijaitsee 400 metriä etelään Pyhäjärvestä. Sen laskujoki Pyhäjoki lähtee järven pohjoispäästä länsirannasta ja kulkee yli 3 kilometriä länteen, jossa sen luontainen uoma on muutettu valtatielle 3 sopivaan kaivantoon. Pyhäjoki laskee Pyhäjärven Soukonlahteen. Järveen laskee kaksi lyhyttä ojaa sen lounaisrantaan. Toinen tuo puolen kilometrin päässä sijaistevan lammikon ylivirtausvedet ja toinen pitempi oja tuo Vähä Naistenjärven ja toisen nimettömän lammen vedet kaakon suunnalta. Järvi on matala ja sen ulappaa täplittävät kesäisin kasvustot. Keskellä järveä on suihkulähde. Rantaviivan pituus on 1,7 kilometriä. Järveä kiertää ympäri polku ja sen rannat tai rantojen läheiset alueet ovat täyteen rakennettuja. Talot ovat yleensä asuntoja, mutta länsirannalla sijaitsee puistossa Pirkkalan keskuskenttä (urheilukenttä) ja sen takana koulukeskus, jossa toimivat Naistenmatkan koulu, Pirkkalan yläaste ja Pirkkalan yhteislukio. Itärannalla sijaitsee puistossa Kurikanvainion uimaranta. == Vedenlaatu == Vähäjärvi oli 1970-luvun lopulla hyvin rehevöitynyt ja se oli silloin kasvamassa umpeen. Vuonna 1982 sen rannat pengerrettiin ja sen vedenpintaa nostettiin metrillä. Vuonna 2000 järvestä poistettiin liikkeelle lähtenyt 0,7 hehtaarin saarimainen turvelautta, jonka jälkeen järvessä ei ole esiintynyt sinilevää. == Historiaa == Vuonna 1953 julkaistussa peruskartassa järven ympäröivää peltomaisemaa kutsuttiin "Naistenmatkaksi" ja järven pohjoispään risteysaluetta "Suupaksi". Järven rantoja reunustivat kaakkoisrantaa lukuun ottamatta peltomaat. Järven länsirannat olivat matalina ruovittuneita. Aluetta rakennettiin vuoden 1961 peruskartan mukaan ahkerasti ja ensimmäiset rantatalot ovat tuolta ajalta. Itäpuolella kulkevan tien taakse ilmaantui vuoden 1975 kartan mukaan koulu. Se, ja kiivas rakentaminen, on sen jälkeen muuttanut ympäristön pysyvästi kaupunkimaiseksi. Vähäjärven nimellä tunnetaan myös yksi Pirkkalan kunnanosista ja entisestä kylästä. Se rajoittui Naistenmatkaan, Kurikkaan, Takamaahan, Linnakallioon ja Linnakorpeen.Pirkkala: Asemakaavoitustilanne 18.4.2012. == Lähteet == Luokka:Pyhäjärven alue (Tampere) Luokka:Pirkkalan järvet Luokka:Naistenmatka
Lojalisti (Amerikan vallankumous)

Lojalistit () tarkoittavat Amerikan vallankumouksen yhteydessä niitä Pohjois- Amerikan brittisiirtokuntien uudisasukkaita, jotka pysyivät vapaussodan aikana uskollisina Ison-Britannian kuningaskunnalle. Lojalistit kannattivat Britannian kruunua monista eri syistä. Monet osoittivat kunnioitustaan kruunulle ja monet pelkäsivät vallankumouksen vievän Amerikan kaaokseen. Osan mielestä amerikkalaiset olivat kyllä kärsineet brittien sorrosta, mutta asiat pitäisi selvittää neuvottelemalla. Britannian puolella olivat myös monet henkilöt, jotka eivät olleet vielä täysin mukautuneet siirtokuntien yhteiskuntaan, kuten kieli- ja uskontovähemmistöt, tuoreet maahanmuuttajat, tummaihoiset ja intiaanit. Pääosa lojalisteista oli pienmaatilallisia, käsityöläisiä ja kauppiaita. Lisäksi suurin osa brittiupseereista, rikkaista kauppiaista ja anglikaanipapeista pysyi uskollisina. Myös monet saksalaiset maahanmuuttajat kannattivat Britanniaa, koska Yrjö III:lla oli saksalaiset sukujuuret. Vain pieni osa lojalisteista, yhteensä noin 19 000 henkeä, taisteli Britannian puolella vapaussodassa. Osa lojalisteista eli brittien vahvoissa tukikohdissa, kuten New Yorkissa, ja osa pakolaisleireillä, joita oli muun muassa Quebecin Sorelissa ja Yamachichessa. Lopulta noin satatuhatta lojalistia pakeni Yhdysvalloista. Heihin kuuluivat muun muassa Benjamin Franklinin poika William Franklin ja taidemaalari John Singleton Copley. Noin puolet lähtijöistä muutti Kanadaan, ja heistä noin 30 000 päätyi nykyisten Nova Scotian, New Brunswickin ja Prinssi Edwardin saaren alueille. == Lähteet == Luokka:Kolmentoista siirtokunnan historia
Runoilija ja muusa

Runoilija ja muusa on Wäinö Aaltosen vuosina 1926–1928 veistämä Aleksis Kiven muistomerkki Kulttuuritalo Laikun edustalla Tampereella. Veistos paljastettiin Hämeen heimojuhlien yhteydessä 11. elokuuta 1928. Toiset Hämeen heimojuhlat alkavat Tampereella tänään, Aamulehti 11.08.1928 nro 218, s. 7, Kansalliskirjaston Digitoidut aineistotAleksis Kiven muistomerkki Tampereella, Aamulehti 11.08.1928 nro 218, s. 8, Kansalliskirjaston Digitoidut aineistot Allegorisessa veistoksessa runouden henki siunaa runoilijaa taiteilijan kutsumukseensa, ja runoilija nostaa oikean kätensä sydämensä kohdalle. Teos oli Suomen henkilömuistomerkeistä ensimmäinen, jossa aihetta kuvattiin vertauskuvallisesti. Ihmishahmojen liikkeet suuntautuvat useampaan suuntaan, kierteisesti ylhäälta alas, mutta myös päinvastoin. Hahmot ovat Aaltoselle tyypillisesti suuripäisiä, korkeaotsaisia ja pienikätisiä sekä -jalkaisia. Miehen vartalo on atleettinen, naisen taas tyylitelty korkealle sijoitettuine rintoineen. Jalustassa on lyyra runouden vertauskuvana ja reliefikuva Kivestä. Niiden ohessa on myös ote Seitsemästä veljeksestä: ”Ylös pyhään pyörryttävään korkeuteen hän katseli”. Aaltosen muistomerkki on 1926 järjestetyn muistomerkkikilpailun voittaja. Aaltosella oli kilpailussa useampi voitokas ehdotus, muun muassa Futuri. Varoja hankittiin kansalaiskeräyksellä, mutta pääasiallinen rahoittaja oli Emil Aaltonen. Muistomerkin pystytti Tampereen Taiteilijaseura. Myöhemmin 1939 Helsingissä paljastettiin toinen Aaltosen Kivelle tekemä muistomerkki. == Katso myös == * Aleksis Kiven patsaat ja muistomerkit ==Lähteet== Luokka:Tampereen patsaat ja veistokset Luokka:Wäinö Aaltosen veistokset Luokka:Aleksis Kivi Luokka:Tammerkoski
Oswaldo Brenes Álvarez

Oswaldo Brenes Álvarez (5. elokuuta 1942 Liberia – 11. helmikuuta 2013) oli costaricalainen roomalaiskatolinen piispa. Hänet vihittiin papiksi Tilaránin hiippakuntaan 18. joulukuuta 1966 ja nimitettiin Ciudad Quesadan hiippakunnan johtoon 19. maaliskuuta 2008. Piispaksi vihkiminen seurasi 24. toukokuuta. Pääkonsekraattorina toimi Osvaldo Padilla, jota avustivat José Francisco Ulloa Rojas ja Hugo Barrantes Ureña.Catholic-Hierarchy.org: Bishop Oswaldo Brenes Álvarez == Lähteet == Luokka:Costaricalaiset papit Luokka:Katoliset piispat Luokka:Vuonna 1942 syntyneet Luokka:Vuonna 2013 kuolleet
Huvipuisto (televisio-ohjelma)

Huvipuisto oli MTV3-kanavalla 30. kesäkuuta 2012 alkanut viihdeohjelma, jonka juontajana toimi Viivi Avellán. Ohjelmassa kymmenen henkilöä kilpaili toisiaan vastaan Powerparkin elämyspuistossa. Ohjelma oli kymmenosainen, ja sen oli tuottanut Mikael Tammi. Suomalaiset stunt-ammattilaiset olivat suunnitelleet Powerparkissa suoritettavat tehtävät. Ohjelmaan haki yli 300 henkilöä, joista mukaan valittiin viisi miestä ja viisi naista. Kilpailun voittaja sai palkinnoksi elinikäisen rannekkeen Powerparkiin sekä kotimaan matkalahjakortin. Ohjelman jokaisessa jaksossa vähiten pisteitä saanut henkilö putosi pois kilpailusta. Ohjelman kuvaukset olivat kesäkuussa 2012. ==Kilpailijat== ===1. tuotantokausi (2012)=== *Eveliina Pöllänen *Friida Kenraali *Henri Luomi *Jan Erik Kauniskangas *Mikael Kostamo *Pekka Keskiaho - Voittaja *Sini Pulkkinen *Tuomas Tyynelä *Tuuli Nykänen *Riina Kykkänen == Lähteet == == Aiheesta muualla == *Ohjelman kotisivut Luokka:2010-luvun suomalaiset televisiosarjat Luokka:MTV3:n televisio-ohjelmat Luokka:Viihdeohjelmat
Kansainvälisen Jääkiekkoliiton mestaruuskilpailut 1912

Kansainvälinen jääkiekkoliitto IIHF (tuolloin LIHG) järjesti liiton mestaruusturnauksen jääkiekossa 1912. Turnaukseen osallistui neljä eurooppalaista maajoukkuetta ja Kanadan edustajana Oxford Canadians. ==Sarjataulukko== Joukkue O V T H Maalit Pts Saksa 4 4 0 0 31-15 8 9-8 8-4 3-0 11-3 Kanada 4 2 1 1 37-18 5 - 5-5 17-1 7-3 align=left 4 2 1 1 20-17 5 - - 5-3 6-1 align=left 4 1 0 3 12-26 2 - - - 8-1 align=left 4 0 0 4 8-32 0 - - - - == Lähteet == * http://www.passionhockey.com/hockeyarchives/inter1912.htm 1912 Luokka:Vuoden 1912 jääkiekko Luokka:Belgian jääkiekko
Loppukilpailu

Loppukilpailu, myös loppuottelu, finaali, on kilpailun viimeinen ottelu, jossa ratkaistaan koko tapahtuman voittaja.loppukilpailu. Kielitoimiston sanakirja, Kotimaisten kielten keskus ja Kielikone Oy 2020. Viitattu 7.7.2021.loppuottelu. Kielitoimiston sanakirja, Kotimaisten kielten keskus ja Kielikone Oy 2022. Viitattu 29.1.2024. Urheilukilpailuissa, joissa kaksi yksilöä tai joukkuetta kilpailee toisiaan vastaan, loppukilpailu pelataan usein välierien voittajien kesken. Välierissa hävinneet joukkueet pelaavat toisiaan vastaan, jos ratkaistaan se, kumpi voittaa pronssimitalin. == Lähteet == Luokka:Urheilutermit
Seasons of the Shake

Seasons of the Shake on Giddyupsin vuonna 1987 ilmestynyt debyyttialbumi, joka julkaistiin LP-levynä (Dig It DIGLP 36) ja kasettina (Dig It DIGMC 36). Albumilta julkaistiin singlet Little Weirdos, Sweet Bitter Pain ja One of These Stories. Kappaleesta Little Weirdos tehtiin myös musiikkivideo. Kappale löytyy myös eri esittäjien kokoelmalta Super Hits 3. == Kappaleet == # # # # # # # # # # # == Kokoonpano == * Akiboy (Aki Sirkesalo) – laulu, kitara * Pete Lehtelä – laulu, rummut * Sami Saari – laulu, kitara, piano * Sauli Leppänen – laulu, sähköbasso \+ * Jimi Sumén – tuottaja * Nick Tesco – tuottaja (kappale Little Weirdos) Luokka:Vuoden 1987 esikoisalbumit Luokka:Giddyupsin albumit
Aleksis Kiven patsas (Nurmijärvi)

Aleksis Kiven patsas on Aukusti Veuron pronssiveistos vuodelta 1934 Nurmijärvellä. Se on siirretty nykyiselle paikalleen Aleksis Kiven aukiolle kirjaston eteen vuonna 2000.Nurmijärven kunta: Aleksis Kiven patsas Viitattu 19.5.2012. Veistos oli Aukusti Veuron kilpailuehdotus Kiven muistomerkiksi Kansallisteatterin eteen. ”Mietteissä”-niminen ehdotus voitti kilpailun, mutta veistosta ei kuitenkaan tilattu. Helsingin sijaan ehdotus toteutettiin Nurmijärvelle Kiven syntymän satavuotisjuhlan kunniaksi. ==Lähteet== Luokka:Suomen patsaat ja veistokset Luokka:Aleksis Kivi Luokka:Nurmijärvi
Benigno Luigi Papa

Benigno Luigi Papa (25. elokuuta 1935 Spongano – 6. maaliskuuta 2023) oli italialainen roomalaiskatolinen arkkipiispa. Hänet vihittiin kapusiinien papiksi 25. maaliskuuta 1961 ja nimitettiin Oppido Mamertina-Palmin hiippakunnan johtoon 29. syyskuuta 1981. Piispaksi vihkiminen seurasi 27. joulukuuta. Pääkonsekraattorina toimi Anastasio Alberto Ballestrero, jota avustivat Andrea Mariano Magrassi ja Aureliano Sorrentino.Catholic- Hierarchy.org: Archbishop Benigno Luigi Papa, O.F.M. Cap. Papa sai 11. toukokuuta 1990 nimityksen Taranton arkkipiispaksi, jona hän toimi, kunnes jäi eläkkeelle 21. marraskuuta 2011. == Lähteet == Luokka:Italialaiset piispat Luokka:Katoliset arkkipiispat Luokka:Vuonna 1935 syntyneet Luokka:Vuonna 2023 kuolleet
Armando Franco

Armando Franco (6. toukokuuta 1922 Mesagne – 15. joulukuuta 1997) oli italialainen roomalaiskatolinen piispa. Hänet vihittiin papiksi 13. heinäkuuta 1947 ja nimitettiin Melfi-Rapollan sekä Venosan hiippakuntien johtoon 25. lokakuuta 1976. Piispaksi vihkiminen seurasi 9. tammikuuta 1977. Pääkonsekraattorina toimi Corrado Ursi, jota avustivat Settimio Todisco ja Orazio Semeraro.Catholic-Hierarchy.org: Bishop Armando Franco Franco sai 12. syyskuuta 1981 nimityksen Orian hiippakunnan johtoon, ja hän kuoli 75-vuotiaana virassa. == Lähteet == Luokka:Italialaiset piispat Luokka:Katoliset piispat Luokka:Vuonna 1922 syntyneet Luokka:Vuonna 1997 kuolleet
Settimio Todisco

Settimio Todisco (s. 10. toukokuuta 1924 Brindisi) on italialainen roomalaiskatolinen arkkipiispa. Hänet vihittiin papiksi Brindisin arkkihiippakuntaan 27. heinäkuuta 1947 ja nimitettiin Molfetta-Giovinazzo- Terlizzin hiippakunnan apostoliseksi hallitsijaksi sekä Bigastron titulaaripiispaksi 15. joulukuuta 1969. Piispaksi vihkiminen seurasi 15. helmikuuta 1970. Pääkonsekraattorina toimi Corrado Ursi, jota avustivat Nicola Margiotta, Achille Salvucci ja Orazio Semeraro.Catholic-Hierarchy.org: Archbishop Settimio Todisco Todisco sai 24. toukokuuta 1975 nimityksen Brindisin arkkipiispaksi, jona hän toimi, kunnes jäi eläkkeelle 5. helmikuuta 2000. Hänen kautensa aikana arkkihiippakunnan uudeksi nimeksi vaihdettiin Brindisi-Ostuni. == Lähteet == Luokka:Italialaiset piispat Luokka:Katoliset arkkipiispat Luokka:Yli satavuotiaiksi eläneet italialaiset Luokka:Vuonna 1924 syntyneet Luokka:Elävät henkilöt
Rocco Talucci

Rocco Talucci (s. 6. syyskuuta 1936 Venosa) on italialainen roomalaiskatolinen arkkipiispa. Hänet vihki papiksi Melfi-Rapollan hiippakuntaan Domenico Petroni 23. heinäkuuta 1961. Hänet nimitettiin Tursi-Lagonegron hiippakunnan johtoon 25. tammikuuta 1988, ja piispaksi vihkiminen seurasi 25. maaliskuuta. Pääkonsekraattorina toimi Bernardin Gantin, jota avustivat Giuseppe Vairo ja Vincenzo Cozzi.Catholic-Hierarchy.org: Archbishop Rocco Talucci Talucci sai 5. helmikuuta 2000 nimityksen Brindisi-Ostunin arkkipiispaksi, jonka virkaan hänet asetettiin 8. huhtikuuta. == Lähteet == Luokka:Italialaiset piispat Luokka:Katoliset arkkipiispat Luokka:Vuonna 1936 syntyneet Luokka:Elävät henkilöt
Ukrainan alle 20-vuotiaiden jääkiekkomaajoukkue

Liitto Ukrainan jääkiekkoliitto Päävalmentaja Andri Sriubkohttps://www.eliteprospects.com/staff/17095/andri-sriubko Viitattu 8.4.2024. Sarjataso 2024 1\. divisioona Eniten pisteitä Vitali Sementšenko: 31https://www.eliteprospects.com/team/1711/ukraine-u20/stats/all-time?sort=PTS Viitattu 8.4.2024. Ensimmäinen peli Ukraina 20–0 Liettua (Minsk, Valko-Venäjä; 10. marraskuuta 1992 Suurinumeroisin voitto Ukraina 20–0 Liettua (Minsk, Valko-Venäjä; [10. marraskuuta 1992 Suurinumeroisin tappio Suomi 14–1 Ukraina (Helsinki, Suomi; 30. joulukuuta 2003) Ukrainan alle 20-vuotiaiden jääkiekkomaajoukkue edustaa Ukrainaa jääkiekossa nuorten maailmanmestaruuskilpailuissa ja muissa nuorten kansainvälisissä otteluissa. == Sijoitukset maailmanmestaruuskilpailuissa == * 1993 – C-sarja; 1. * 1994 – B-sarja; 1. * 1995 – 8. * 1996 – 10. * 1997 – B-sarja; 5. * 1998 – B-sarja; 2. * 1999 – B-sarja; 1. * 2000 – 10. * 2001 – 1. divisioona; 3. * 2002 – 1. divisioona; 4. * 2003 – 1. divisioona, lohko A; 1. * 2004 – 10. * 2005 – 1. divisioona, lohko B; 5. * 2006 – 1. divisioona, lohko A; 5. * 2007 – 1. divisioona, lohko A; 3. * 2008 – 1. divisioona, lohko A; 5. * 2009 – 1. divisioona, lohko B; 5. * 2010 – 1. divisioona, lohko A; 4. * 2011 – 1. divisioona, lohko A; 6. * 2012 – 2. divisioona, lohko A; 1. * 2013 – 1. divisioona, lohko B; 4. * 2014 – 1. divisioona, lohko B; 4. * 2015 – 1. divisioona, lohko B; 2. * 2016 – 1. divisioona, lohko B; 4. * 2017 – 1. divisioona, lohko B; 5. * 2018 – 1. divisioona, lohko B; 4. * 2019 – 1. divisioona, lohko B; 5. * 2020 – 1. divisioona, lohko B; 3. * 2021 – 1. divisioona, lohko B:n turnaus peruttiin koronaviruspandemian vuoksi. * 2022 – 1. divisioona, lohko B; 4. * 2023 – 1. divisioona, lohko B; 2. * 2024 – 1. divisioona, lohko B; 2. == Lähteet == * http://www.nationalteamsoficehockey.com/ukraine.html === Viitteet === Luokka:Nuorten jääkiekkomaajoukkueet Luokka:Ukrainan jääkiekko
Francesco Milito

Francesco Milito (s. 7. heinäkuuta 1948 Rossano) on italialainen roomalaiskatolinen piispa. Hänet vihki papiksi Antonio Cantisani 12. elokuuta 1972. Hänet nimitettiin Oppido Mamertina-Palmin hiippakunnan johtoon 4. huhtikuuta 2012. Piispaksi vihkiminen seurasi 13. toukokuuta. Pääkonsekraattorina toimi Santo Marcianò, jota avustivat Vittorio Luigi Mondello, Luciano Bux, Salvatore Nunnari ja Antonio Cantisani.Catholic- Hierarchy.org: Bishop Francesco Milito == Lähteet == Luokka:Italialaiset piispat Luokka:Katoliset piispat Luokka:Vuonna 1948 syntyneet Luokka:Elävät henkilöt
Orazio Semeraro

Orazio Semeraro (4. huhtikuuta 1906 Veglie – 22. elokuuta 1991) oli italialainen roomalaiskatolinen arkkipiispa. Hänet vihittiin papiksi Brindisin arkkihiippakuntaan 11. elokuuta 1929 ja nimitettiin Cariatin hiippakunnan johtoon 22. maaliskuuta 1957. Piispaksi vihkiminen seurasi 10. toukokuuta. Pääkonsekraattorina toimi Adeodato Giovanni Piazza, jota avustivat Nicola Margiotta ja Corrado Ursi.Catholic-Hierarchy.org: Archbishop Orazio Semeraro Semeraro sai 30. huhtikuuta 1967 nimityksen Brindisin koadjuuttoriarkkipiispaksi sekä Faleriin titulaariarkkipiispaksi. Hän toimi koadjuuttoriarkkipiispana, kunnes erosi tehtävistään 24. toukokuuta 1975. Semeraro osallistui Vatikaanin toiseen kirkolliskokoukseen. == Lähteet == Luokka:Italialaiset piispat Luokka:Katoliset arkkipiispat Luokka:Vuonna 1906 syntyneet Luokka:Vuonna 1991 kuolleet
Alberico Semeraro

Alberico Semeraro (19. tammikuuta 1903 Martina Franca – 24. toukokuuta 2000) oli italialainen roomalaiskatolinen piispa. Hänet vihittiin papiksi Taranton arkkihiippakuntaan 11. huhtikuuta 1925 ja nimitettiin Orian hiippakunnan johtoon 1. toukokuuta 1947. Piispaksi vihkiminen seurasi 30. kesäkuuta. Pääkonsekraattorina toimi Ferdinando Bernardi, jota avustivat Nicola Margiotta ja Francesco Potenza.Catholic-Hierarchy.org: Bishop Alberico Semeraro Semeraro osallistui Vatikaanin toiseen kirkolliskokoukseen. Hän jäi eläkkeelle 17. maaliskuuta 1978. == Lähteet == Luokka:Italialaiset piispat Luokka:Katoliset piispat Luokka:Vuonna 1903 syntyneet Luokka:Vuonna 2000 kuolleet
Luigi Martella

Luigi Martella (9. maaliskuuta 1948 Depressa – 6. heinäkuuta 2015) oli italialainen roomalaiskatolinen piispa. Hänet vihittiin papiksi Otranton arkkihiippakuntaan 10. huhtikuuta 1977 ja nimitettiin Molfetta-Ruvo- Giovinazzo-Terlizzin hiippakunnan johtoon 13. joulukuuta 2000. Piispaksi vihkiminen seurasi 10. maaliskuuta 2001. Pääkonsekraattorina toimi Francesco Cacucci, jota avustivat Donato Negro ja Bruno Musarò.Catholic-Hierarchy.org: Bishop Luigi Martella == Lähteet == Luokka:Italialaiset piispat Luokka:Katoliset piispat Luokka:Vuonna 1948 syntyneet Luokka:Vuonna 2015 kuolleet
Vesipuolukka

Vesipuolukka on perinteinen puolukan säilömismenetelmä. Lasipurkki täytetään puhtailla puolukoilla. Purkki täytetään lähdevedellä tai keitetyllä ja jäähdytetyllä vedellä. Purkin kansi suljetaan, ja purkkia säilytetään viileässä,Kotiliesi, reseptit , viitattu 19.5.2012 esimerkiksi kellarissa tai jääkaapissa. Puolukat säilyvät hyvinä seuraavaan satoon asti.Arktiset aromit, viitattu 19.5.2012 Marjat saavat jäätyäkin, sillä näin maku paranee, mutta silloin purkki ei saa olla aivan täysi.Päivän juttu , Pohjois-Karjalan aikuisopisto Sama menetelmä käy myös karpalon ja variksenmarjan säilöntään. ==Lähteet== Luokka:Säilöntä Luokka:Marjat Luokka:Puolukat
Tavaralajimenetelmä

Tavaralajimenetelmä on metsänhakkuumenetelmä, jossa jo metsässä ennen puun kuljettamista metsäautotien päähän puutavara lajitellaan puulajien mukaan. Vuonna 2005 maailmassa myytiin noin 2900 pohjoismaisella puutavaralajimenetelmällä tarkoitettua metsäkonetta, joista 1700 oli valmistettu Suomessa. Maailmassa kokonaisuuteen puutavaralajimenetelmä on vähemmistössä oleva puukorjuumenetelmä. https://publications.theseus.fi/bitstream/handle/10024/9343/Salokivi.Jouni.pdf?sequence=2 == Lähteet == Luokka:Metsätalous
Nicola Margiotta

Nicola Margiotta (13. joulukuuta 1889 Martina Franca – 8. maaliskuuta 1976) oli italialainen roomalaiskatolinen arkkipiispa. Hänet vihittiin papiksi 4. elokuuta 1912 ja nimitettiin Gallipolin hiippakunnan johtoon 16. joulukuuta 1935. Piispaksi vihkiminen seurasi 3. toukokuuta 1936. Pääkonsekraattorina toimi Luigi Lavitrano, jota avustivat Cornelio Sebastiano Cuccarollo ja Ferdinando Bernardi.Catholic-Hierarchy.org: Archbishop Nicola Margiotta Margiotta sai 25. syyskuuta 1953 Brindisin arkkipiispaksi, jona hän toimi, kunnes jäi eläkkeelle 24. toukokuuta 1975. Hän osallistui Vatikaanin toiseen kirkolliskokoukseen. == Lähteet == Luokka:Italialaiset piispat Luokka:Katoliset arkkipiispat Luokka:Vuonna 1889 syntyneet Luokka:Vuonna 1976 kuolleet
Sigismondo Pappacoda

Sigismondo Pappacoda, myös Pappagoda (23. maaliskuuta 1456 Napoli – 3. marraskuuta 1536 Napoli), oli italialainen roomalaiskatolinen piispa ja yksi katolisen kirkon kardinaaleista. Hän sai tohtorinarvon sekä kanonisessa että siviilioikeudessa. Hänet valittiin Venosan piispaksi 3. joulukuuta 1493 ja siirrettiin Tropean piispaksi 10. toukokuuta 1499. Hänestä tehtiin kardinaalipappi konsistoriossa 21. marraskuuta 1527The Cardinals of the Holy Roman Church: Consistory of November 21, 1527, mutta hän erosi kardinaalin arvosta saman vuoden joulukuussa.Bishop Sigismondo Pappacoda Hänen veljensä oli piispa Angelo Pappacoda. == Lähteet == Luokka:Italialaiset kardinaalit Luokka:Katoliset piispat Luokka:Vuonna 1456 syntyneet Luokka:Vuonna 1536 kuolleet
Donato Negro

Donato Negro (s. 3. tammikuuta 1948 San Cesario di Lecce) on italialainen roomalaiskatolinen arkkipiispa. Hänet vihittiin papiksi 15. heinäkuuta 1972 ja nimitettiin Molfetta-Ruvo-Giovinazzo-Terlizzin hiippakunnan johtoon 22. joulukuuta 1993. Piispaksi vihkiminen seurasi 10. helmikuuta 1994. Pääkonsekraattorina toimi Cosmo Francesco Ruppi, jota avustivat Francesco Minerva ja Michele Mincuzzi.Catholic-Hierarchy.org: Archbishop Donato Negro Negro sai 29. huhtikuuta 2000 nimityksen Otranton arkkipiispaksi, jonka virkaan hänet asetettiin 24. kesäkuuta. == Lähteet == Luokka:Italialaiset piispat Luokka:Katoliset arkkipiispat Luokka:Vuonna 1948 syntyneet Luokka:Elävät henkilöt
Gilson Andrade da Silva

Gilson Andrade da Silva (s. 11. syyskuuta 1966 Rio de Janeiro) on brasilialainen roomalaiskatolinen piispa. Hänet vihittiin papiksi Petrópolisin hiippakuntaan 4. elokuuta 1991 ja nimitettiin São Salvador da Bahian arkkihiippakunnan vihkipiispaksi sekä Noban titulaaripiispaksi 27. heinäkuuta 2011. Piispaksi vihkiminen seurasi 24. syyskuuta. Pääkonsekraattorina toimi Filippo Santoro, jota avustivat Murilo Sebastião Ramos Krieger ja Alano Maria Pena.Catholic-Hierarchy.org: Bishop Gilson Andrade da Silva == Lähteet == Luokka:Brasilialaiset papit Luokka:Katoliset piispat Luokka:Vuonna 1966 syntyneet Luokka:Elävät henkilöt
Karttuankeriaat

Karttuankeriaat (Colocongridae) on ankeriaskaloihin kuuluva heimo. Heimon lajeja tavataan kaikista lämpimistä valtameristä. ==Lajit ja anatomia== Karttuankeriaiden heimoon kuuluu yksi suku ja lähteestä riippuen 5-7 lajia. Lajeja ovat muun muassa japaninkarttuankerias (Coloconger japonicus), jättikarttuankerias (C. giganteus), karibiankarttuankerias (C. meadi), sammakkoankerias (C. raniceps) ja tummakarttuankerias (C. cadenati). Muihin ankeriaskaloihin verrattuna heimon kalat ovat ruumiinrakenteeltaan tukevampia eivätkä yhtä pitkulaisia. Kooltaan ne kasvavat suurimmillaan 50-60 cm pitkiksi. Pää on suurehko ja kuono lyhyt sekä tylppä. Selkäevä on karttuankeriaslajeilla pitkä ja yhtyy pyrstö- ja peräevän kanssa. Rintaevät ovat hyvin kehittyneet, vatsaevät puuttuvat. Heimon lajien kylkiviiva on täysin kehittynyt ja päässä on aistikanavia. Karttuankeriaat ovat suomuttomia ja väriltään ruskeita tai harmaita. ==Levinneisyys ja elintavat== Karttuankeriaslajeja tavataan lämpimissä vesissä Atlantilla ja indopasifisella merialueella. Ne elävät usein lähellä mutapohjia 300-1 000 metrin syvyydessä. Karttuankeriaita saadaan sivusaaliiksi kalastettaessa trooleilla, mutta niillä ei ole juurikaan kaupallista arvoa. ==Lähteet== Luokka:Ankeriaskalat
Monticello

Monticello on Yhdysvaltain kolmannen presidentin Thomas Jeffersonin rakennuttama kartano Charlottesvillessa Virginiassa. Jefferson asui kartanossa vuosina 1770–1826, pois lukien presidenttikautensa 1801–1809, ja hänet on haudattu kartanon hautausmaalle. Rakennus on tyyliltään uusklassinen, ja sen esikuvana on palladiolainen arkkitehtuuri. Kartanon seinät ovat päällystämätöntä tiiltä, sen pohjapiirros on symmetrinen ja sen etu- ja puutarhajulkisivun puolella on portiikit. ==Historia== Jefferson aloitti Monticellon rakentamisen vuonna 1768 omistamansa orjatyövoiman avulla. Palattuaan Ranskasta vuonna 1794 Jefferson laajensi kartanoaan Euroopasta saamiensa vaikutteiden pohjalta. Jeffersonin kuoltua vuonna 1826 hänen tyttärensä myi kartanon. Nykyisin sen omistaa Thomas Jefferson Foundation. Kartano on UNESCOn maailmanperintöluettelon kohde. ==Galleria== Tiedosto:Monticello reflected.JPG|Monticello lokakuussa 2005 Tiedosto:Outside Monticello, Charlottesville, VA IMG 4206.JPG|Monticellon puutarhaa Tiedosto:Montecello-Dome3.jpg|Rakennuksen kupoli Tiedosto:Monticello veggie garden.JPG|Jeffersonin kasvimaa Tiedosto:Thomas Jefferson gravestone at Monticello IMG 4201.JPG|Jeffersonin hauta ==Lähteet== == Aiheesta muualla == * Monticellon virallinen sivusto Luokka:Yhdysvaltain kartanot Luokka:Yhdysvaltain presidenttien kirjastot Luokka:Unescon maailmanperintökohteet Yhdysvalloissa Luokka:Virginian kotimuseot Luokka:National Register of Historic Places -kohteet Virginiassa Luokka:Uusklassinen arkkitehtuuri
Animal Kingdom (yhtye)

Animal Kingdom on lontoolainen (Englanti) indie rock -yhtye. Yhtyeeseen kuuluu Richard Sauberlich, Hamish Crombie ja Geoff Lea. He ovat julkaisseet kaksi albumia: Sings and Wonders vuonna 2009 ja The Looking Away 8.5.2012. Singlejä: Chalk Stars (2009), Tin Man (2009), Two by Two (2010), Sings and Wonders (2010), Strange Attractor (31.1.2012). == Diskografia == === Studioalbumit === * Signs and Wonders (2009) * The Lookng Away (2012) === Singlet === * "Chalk Stars" (2009) * "Tin Man" (2009) * "Two by Two" (2010) * "Signs and Wonders" (2010) * "Strange Attractor" (31 January 2012) * "Strange Attractor" (3D M4n Remix) (2012) * "Strange Attractor" (Dzeko & Torres Remix) (2012) == Aiheesta muualla == * Virallinen sivusto Luokka:2000-vuosikymmenen yhtyeet ja sooloartistit Luokka:2010-luvun yhtyeet ja sooloartistit Luokka:Brittiläiset rockyhtyeet
Kevin Strootman

Kevin Strootman (s. 13. helmikuuta 1990 Ridderkerk, Alankomaat) on alankomaalainen jalkapalloilija, joka edustaa ranskalaisseura Olympique de Marseillea. Pelipaikaltaan hän on keskikenttäpelaaja. == Ura == Strootman aloitti ammattilaisuransa Sparta Rotterdamin riveissä, jonka jälkeen hän on pelannut myös FC Utrechtissä sekä PSV Eindhovenissa. Vuonna 2013 Strootman siirtyi Italian pääsarjaan Serie A:han AS Roman joukkueeseen noin 17 miljoonan euron siirtosummalla. Vuonna 2018 Strootman siirtyi Ranskaan Marseillen joukkueeseen. Strootman pelasi ensimmäisen ottelunsa Alankomaiden A-maajoukkueessa helmikuussa 2011 Itävaltaa vastaan. Hän teki ensimmäisen maaottelumaalinsa syyskuussa 2011 Helsingin olympiastadionilla EM- karsintaottelussa Suomea vastaan. Hänet valittiin Alankomaiden joukkueeseen vuoden 2012 EM-kilpailuihin mutta hän ei saanut turnauksessa peliaikaa. Toisen maaottelumaalinsa hän teki elokuussa 2013 ystävyysottelussa Portugalia vastaan ja kolmannen lokakuussa 2013 MM-karsintaottelussa Unkaria vastaan. Hän on marraskuun 2019 loppuun mennessä pelannut 46 maaottelua ja tehnyt kolme maaottelumaalia. == Lähteet == Luokka:Alankomaalaiset jalkapalloilijat Luokka:Vuonna 1990 syntyneet Luokka:Elävät henkilöt
Monkeymash

Monkeymush on Giddyupsin vuonna 1990 ilmestynyt toinen ja viimeiseksi jäänyt albumi, joka julkaistiin CD-levynä (FinalMix FMCD 102) ja LP-levynä (FinalMix FMLP 102). Albumilta julkaistiin vinyylisingle Bullshittin’. == Kappaleet == Kaikki kappaleet sanoittanut Akiboy. # # # # # # # # # # # # == Kokoonpano == * Akiboy (Aki Sirkesalo) – laulu, kitara, trumpetti * Pete Lehtelä – rummut, laulu * Sami Saari – kitara, laulu, kosketinsoittimet * Hande Virkki – kontrabasso, kitara, laulu Luokka:Giddyupsin albumit Luokka:Vuoden 1990 albumit
Francescantonio Nolè

Francescantonio Nolè (9. kesäkuuta 1948 Potenza – 15. syyskuuta 2022) oli italialainen roomalaiskatolinen piispa. Hänet vihki konventuaalien fransiskaanien papiksi Vittorio Maria Costantini 2. syyskuuta 1973, ja hänet nimitettiin Tursi-Lagonegron hiippakunnan johtoon 4. marraskuuta 2000. Piispaksi vihkiminen seurasi 10. joulukuuta. Pääkonsekraattorina toimi Giovanni Battista Re, jota avustivat Gioacchino Illiano ja Ennio Appignanesi. Nolè asetettiin virkaansa 7. tammikuuta 2001.Catholic-Hierarchy.org: Bishop Francescantonio Nolè, O.F.M. Conv. == Lähteet == Luokka:Italialaiset piispat Luokka:Katoliset piispat Luokka:Vuonna 1948 syntyneet Luokka:Vuonna 2022 kuolleet
Téra (departementti)

Téra on departementti Nigerin Tillabérin alueella. Sen pinta-ala on 15 794 neliökilometriä. Asukkaita on 563 500 henkeä (vuonna 2010, arvio). Téran departementti rajoittuu idässä Tillabérin alueen Tillabérin sekä etelässä Kollon ja Sayn departementteihin, lännessä Burkina Fasoon ja pohjoisessa Maliin. Sen hallinnollinen keskus on Téran kaupunki. Lisäksi siihen kuuluu seitsemän maalaiskuntaa: Bankilaré, Dargol, Diagourou, Gorouol, Gothéye, Kokorou ja Mehana. Seudun pääelinkeinoja on maanviljely (hirssi, durra) ja karjanhoito, joka pohjoisimmassa osassa perustuu paimentolaisuuteen. Nigerjoella harjoitetaan keinokasteluun perustuvaa riisin viljelyä. ==Lähteet== *
Jonas Olsson (jalkapalloilija, 1983)

Jonas Olsson (s. 10. maaliskuuta 1983 Landskrona, Ruotsi) on ruotsalainen jalkapalloilija, joka edustaa Englannin valioliigassa pelaavaa West Bromwich Albionia. Ammattilaisurallaan hän on edustanut myös kotikaupunkinsa Landskrona BoISia ja hollantilaista NEC Nijmegeniä. Pelipaikaltaan Olsson on toppari. ==Ura== Maajoukkueurallaan kuusi A-maaottelua pelannut Olsson edustaa Ruotsia vuoden 2012 jalkapallon EM-kilpailuissa. == Lähteet == Luokka:Ruotsalaiset jalkapalloilijat Luokka:Vuonna 1983 syntyneet Luokka:Elävät henkilöt
Filippo Santoro

Filippo Santoro (s. 12. heinäkuuta 1948) on italialainen, myös Brasiliassa toiminut roomalaiskatolinen arkkipiispa. Hänet vihittiin papiksi Bari(-Canosan) arkkihiippakuntaan Italiaan 20. toukokuuta 1972 ja nimitettiin Brasiliassa São Sebastião do Rio de Janeiron arkkihiippakunnan vihkipiispaksi sekä Tuscamian titulaaripiispaksi 10. huhtikuuta 1996. Piispaksi vihkiminen seurasi 29. kesäkuuta. Pääkonsekraattorina toimi Eugênio de Araújo Sales, jota avustivat Gianni Danzi ja Karl Josef Romer.Catholic-Hierarchy.org: Archbishop Filippo Santoro Santoro nimitettiin brasilialaisen Petrópolisin hiippakunnan johtoon 12. toukokuuta 2004, ja hänet asetettiin sen piispaksi 11. kesäkuuta. Santoro sai 21. marraskuuta 2011 nimityksen italialaisen Taranton arkkipiispaksi, ja tähän virkaan hänet asetettiin 5. tammikuuta 2012. == Lähteet == Luokka:Italialaiset piispat Luokka:Katoliset arkkipiispat Luokka:Vuonna 1948 syntyneet Luokka:Elävät henkilöt